Medingėnų Visų Šventųjų koplyčia

Medingėnų Visų Šventųjų koplyčia – veikianti, atstatyta koplyčia, stovinti Medingėnų kaimo kapinėse, Rietavo savivaldybėje.Kai viskas daroma parapijiečių labui  xxiamzius.ltMaldos už mirusiuosius – bažnyčioje ir kapinėse xxiamzius.ltUž motinas melstasi bažnyčioje ir kapinių koplyčioje xxiamzius.lt
miniatiūra|250px|left|Viduje

Klebonaujant A. Mačiuliui, vietinius čia sukviesdavo gegužinės pamaldos, kurių metu dvasininkas drauge su kaimo tikinčiaisiais giedodavo Švč. Mergelės Marijos litaniją. Medingėniškiams itin svarbios Vėlinės. Nemažiau reikšminga ir Visų šventųjų diena. Ta proga koplyčioje aukojamos mišios už Medingėnų parapijos mirusiuosius. Žmonių koplyčioje netrūksta ir antrąją Velykų dieną bei gegužės pirmąjį sekmadienį, kai švenčiama Motinos diena. 

 Istorija 

Pastatyta 2009 m. vietoje senosios koplyčios aktyvių medingėniškių bei čia klebonavusių dvasininkų rūpesčiu. Senoji medinė koplyčia, stovėjusi jau virš šimtmečio, buvo visiškai apleista. Ji dar vadinta kaulinyčia, nes prieš kurį laiką joje dar buvo sumesta mirusiųjų palaikų kaulų likučių.Pamaldos naujojoje kapinių koplyčioje  xxiamzius.lt 2010/11/19 Naujojoje koplyčioje buvo įvesta elektra, įrengti altorius, klausykla, suolai, ant sienų pakabinti Kryžiaus kelio vaizdai ir kt.

 Senoji koplyčia  

1860 m. Medingėnų kapinėse bendrai maldai pastatyta koplyčia. Jos statybai skyrė lėšas ir rūpinosi pastatymu Lenkaičių dvaro savininkas Benediktas Pranas Jacevičius, valdęs  208 ha žemės, ir Medingėnų dvaro savininkė Klara Vitkevičienė.Monografija „Žarėnai“. Medingėnų kapinės, koplyčios ir bažnyčia versme.lt 1123, 1124 psl. Buvo išmūryti gilūs pamatai su rūsiu, suręstos storų rąstų sienos, iš lauko apkaltos dažytomis lentomis, stogas uždengtas lentelėmis. Viduje įrengtas nedidelis altorius su dviem skulptūromis ir paveikslu, abipus jo pastatytos žvakidės su vaškinėmis žvakėmis. Po grindimis įrengta kripta – mauzoliejus. Senieji gyventojai prisimena, kad sovietmečiu, apie 1950 m., kapinių koplyčia buvo apleista, išniekinta: „Viduje ant dulkėtų grindų mėtėsi skulptūrų skeveldros, žmonių rankų ir kojų kaulai, kaukolė, šluotos ir visokie elektros laidai, o pro koplyčios pamatų langelį matydavome ant pakylos septynis su prisegtais užrašais karstus: šeši dideli ir vienas mažas karstukas“.

 Pastabos 


 Šaltiniai 

 Nuorodos 

 Medingėnų kapinių koplyčia – lyg antroji bažnyčia

Kategorija:Rietavo savivaldybės koplyčios
Kategorija:Medingėnai